Showroom'i eesmärgiks on suurendada huvi Eesti IT lahenduste vastu (ID-kaart, e-Valitsus, e-valimised, e-äri lahendused) Türgi ettevõtete ja riigiasutuste seas ja ergutada Eesti ja Türgi koostööd läbi erinevate  IT projektide. Reeglina on ikka nii, et terviklahenduste näitamine on ühel või teisel põhjusel piiri taga raskendatud või võimatu. Nüüd on selline võimalus esimesena olemas esimesena Türgis Eesti saatkonna juures. Teisisõnu - "koduses" keskkonnas on võimalik näidata Türgi ettevõtetele ja riigiasutustele Eesti e-lahendusi ja teisi IKT tooteid.    Eesti IKT showroom'i loomise initsiatiiv tuli Välisministeeriumilt ja esitlusruum pandi püsti koostöös Artec Grupiga. Showroom's on hetkel üleval kõik hädavajalik Eesti IT lahenduste demomiseks (arvuti, ID-kaardi lugeja, suur LCD teler, internetiühendus (k.a WiFi), Artec Grupi riistvara toodete näidised jm). IT ettevõtted, kellel on huvi ja soovi oma toodete/teenuste tutvustamiseks Türgis - võtke palun ühendust Eesti Vabariigi suursaatkonnas III sekretäri: Vahur Luhtsaluga.    Hoiame pöialt, et sarnased showroom'd tekivad peagi ka teistes riikides asuvate  saatkondade juurde.